מכרז כח אדם פנימי/וחיצוני

למתנ"ס מרכז קהילתי מטה אשר דרוש/ה מנהל/ת מרכז מעברים גליל מערבי

"מעברים גליל מערבי הינה שותפות של המועצות האזוריות מטה אשר ומעלה יוסף, במימון ובפיקוח של השירות לעבודה קהילתית במשרד העבודה, הרווחה והשירותים החברתיים."

התכנית פועלת לפיתוח חוסן קהילתי- כלכלי באמצעות קידום תחום התעסוקה והיזמות במגזר הכפרי.

היקף משרה : משרה מלאה.

\*נדרשת גמישות לעבודה בשעות אחה"צ-ערב

כפיפות : מנהל מתנ"ס מרכז קהילתי מטה אשר

תיאור התפקיד:

* הובלה ופיתוח נושאי התעסוקה והיזמות במישור הפרטני והקהילתי ברמה האזורית והמקומית.
* ניהול צוות עובדים רב מקצועי ואחריות לבנייה וביצוע תכניות עבודה שנתיות/רבעוניות של המרכז כולל הערכה, מעקב ובקרה.
* מיצוב תהליכי עבודה מקצועיים במרכז, כולל הנחייה ערכית ומקצועית של הצוות בתחומי התעסוקה השונים.
* הכנת תקציב, ניהולו ועדכונו באופן שוטף.
* ריכוז הפורומים הניהוליים השוטפים של התכנית: ועדת היגוי, הנהלה פעילה ופורומים רלוונטיים נוספים.
* ניהול השותפות בין ארגונים שותפים, משיקים או רלוונטיים למרכז וגיוס שותפים נוספים.
* ניהול הקשר עם המועצות האזוריות בכלל ועם המחלקות לשירותים חברתיים בפרט.
* גיוס משאבים ושיווק (כולל הנגשת המידע והשירות).
* אחריות על ניהול הידע בתכנית, לרבות אחריות על מאגר המידע.
* הפקת דו"חות שנתיים וסיכומים רבעוניים.

השכלה:  
- תואר ראשון בתחומים הבאים: עבודה סוציאלית, מדעי החברה, משאבי אנוש או מנהל עסקים. עדיפות לעבודה סוציאלית – חובה.  
- תואר שני – יתרון

ניסיון מקצועי נדרש:

* ניסיון של שנתיים לפחות בניהול, בדגש על ניהול רב תחומי.
* ניסיון של 3 שנים לפחות בניהול צוות עובדים.
* ניסיון של שנתיים לפחות בריכוז פרויקטים, בארגונים חברתיים או במגזר העסקי. הניהול יכלול ניהול של היבטים תקציביים, הובלת שותפויות, גיוס ואיגום משאבים.
* יכולת מוכחת של תפיסה פרטנית לצד קהילתית ומערכתית.
* ניסיון בעבודה עם המגזר הכפרי – יתרון.
* ניסיון בתוכניות תעסוקה לטווח ארוך והוצאתן לפועל – יתרון.
* נכונות לעבודה בשעות מגוונות וגמישות.

בעל/ת רישיון נהיגה בתוקף   
תאריך התחלה : מידי

הליכי המיון הצפויים למשרה:

* מועמדים שעומדים בתנאי הסף יוזמנו לראיון בפני ועדת בחינה.
* מועמד/ת בעל מוגבלות זכאי לקבל ההתאמות הנדרשות לו מחמת מוגבלות בהליכי הקבלה לעבודה. יש לציין זאת במועד הגשת הבקשה.
* בנתונים ובכישורים שווים תינתן עדיפות למועמד/ת המשתייכים לאוכלוסייה הזכאית לייצוג הולם במועצה/במתנ"ס.

המתנ"ס מאושר כמפעל חיוני בשע"ח והעובד/ת שייבחרו לתפקיד ידרשו לעבודה בעת חרום.

הגשת מועמדות כולל תעודות והמלצות עד לתאריך- 27/7/2024 למייל: bibia@mta.org.il